
	  Parlamentul României   

 Camera Deputaţilor


COMISIA PENTRU ADMINISTRAŢIE 
PUBLICĂ, 

Către





BIROUL PERMANENT AL





CAMEREI DEPUTAŢILOR


Vă înaintăm, alăturat, Raportul asupra propunerii legislative privind reprezentarea României în „Parcul Lumii” de la Beijing, trimisă comisiei noastre cu adresa nr. Pl.-x 574 din 10 septembrie 2007, în vederea dezbaterii şi avizării în fond.


Camera Deputaţilor este Cameră decizională.

Prin obiectul de reglementare şi conţinutul său, propunerea legislativă se încadrează în categoria legilor ordinare. 
                                PREŞEDINTE,                        SECRETAR,

                  RELU FENECHIU                   SEREŞ DENEŞ                                                                            

RAPORT
asupra propunerii legislative privind reprezentarea României în
 „Parcul Lumii” de la Beijing.


Cu adresa nr. Pl.-x 574 din 10 septembrie 2007, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond, în procedură obişnuită, cu propunerea legislativă privind reprezentarea României în „Parcul Lumii” de la Beijing.

 
La întocmirea Raportului s-au avut în vedere:


- avizul favorabil al Consiliului Legislativ nr.496/19.04.2007;
- avizul favorabil al Comisiei juridice, de disciplină şi imunităţi cu nr. Pl.-x 574/04.10.2007;
- avizul favorabil al Comisiei pentru drepturile omului, culte şi problemele minorităţilor naţionale cu nr.Pl-x574/26.09.2007:
- avizul favorabil al Comisiei pentru politică externă cu nr.PL.x574/12.09.2007;
- Punctul de vedere al Guvernului nr.1149/17.05.2007, care nu susţine        adoptarea acestei iniţiativei legislative.


Propunerea legislativă are ca obiect de reglementare alocarea sumei de 400.000 euro., din  Fondul de rezervă bugetară la dispoziţia Guvernului, pentru reprezentarea României în „Parcul Lumii”, în curs de amenajare la Beijing, cu ocazia Jocurilor Olimpice de vară din anul 2008.  Această sumă ar urma să fie utilizată pentru înălţarea unei biserici de lemn şi a unui monument pe care să fie amplasate tăbliţele de la Tărtăria.
               
Examinând iniţiativa legislativă, avizele primite şi Punctul de vedere al Guvernului, Comisia pentru administraţie publică, amenajarea teritoriului şi echilibru ecologic, propune plenului Camerei Deputaţilor respingerea acesteia pentru următoarele considerente: 
· Măsura propusă la art.2 alin.(1), ca suma menţionată să fie asigurată din Fondul de rezervă bugetară la dispoziţia Guvernului nu poate fi aplicată deoarece, contravine prevederilor alin.(2) al art.30 din Legea nr.500/2002, cu modificările ulterioare, potrivit cărora Fondul de rezervă bugetară la dispoziţia Guvernului se repartizează unor ordonatori principali de credite ai bugetului de stat şi ai bugetelor locale, pe bază de hotărâri ale Guvernului, pentru finanţarea unor cheltuieli urgente sau neprevăzute apărute în timpul exerciţiului bugetar.

· Potrivit Ordonanţei de urgenţă a Guvernului nr.163/2001 privind reglementarea  unor măsuri financiare, cu modificările şi completările ulterioare, priorităţile anuale pentru imaginea externă a ţării se stabilesc de Consiliul interministerial pentru imagine externă.


Senatul a respins propunerea legislativă în şedinţa din 6 septembrie 2007.



Prin obiectul de reglementare şi conţinutul său, proiectul de lege se încadrează în categoria legilor ordinare.



La lucrările comisiei din data 16 octombrie 2007 au fost prezenţi 23 deputaţi din totalul de 29 membri ai Comisiei pentru administraţie publică, amenajarea teritoriului şi echilibru ecologic. 


Raportul de respingere a fost adoptat cu  unanimitate de voturi. 



Proiectul de lege potrivit art.75 din Constituţia României, republicată, este de competenţa decizională a Camerei Deputaţilor.  



    PREŞEDINTE,                            
   SECRETAR,



RELU FENECHIU                     
 SEREŞ DENEŞ                                                                            






Consilieri: Mona Georgeta Baban
arh. Victor Cristea 
